**הכשרה בשיתוף ויצ"ו והסיוע המשפטי**

**מדברים גברים - משנים את השיח**

3 מפגשים | ימי ראשון | 20:00-16:00

סבב א': 05.05.24 | 14.04.24 | 31.03.24 ימי ראשון

סבב ב': 03.07.24 | 26.06.24 | 19.06.24 ימי רביעי

בית הפרקליט רח' שופן 1 ירושלים

₪ 300

קבלת תעודה בתום המפגשים

 להרשמה לחצו כאן >>

תכנית להכשרת עורכי דין לייצוג מותאם של גברים באלימות במשפחה במסגרת שיתוף פעולה של הסיוע המשפטי מחוז ירושלים, לשכת עורכי הדין מחוז ירושלים והמרכז לטיפול ומניעת אלימות במשפחה - ירושלים ויצו

מטרת ההכשרה לפתוח צוהר לעולמם של גברים הנמצאים במעגל האלימות במשפחה, ולהכשיר נבחרת של עורכי דין מייצגים בעלי מודעות חברתית ומומחיות בתחום

לאלימות במשפחה מחירים כבדים המשפיעים על החברה כולה. המחירים הם כלכליים וחברתיים, בתוך הבית ומחוצה לו, והשפעתם נרחבת גם במעגלים שאינם קשורים לאלימות באופן ישיר.

מחקרים מראים שאלימות במשפחה משפיעה על כל תחומי חייהם של הנמצאים בה- בריאותית, פיזית ונפשית, ומתוך כך משפיעה גם על אבדן ימי עבודה, תפקוד בעבודה, מערכת החינוך ועל קשרים חברתיים בכלל. השפעות האלימות במשפחה ברורות בהקשר הזוגי והמשפחתי, ולצערנו לעיתים אנו נחשפים גם למקרי קיצון של פגיעה ממשית בגוף ובנפש.

כיום, קיימת תמונה מדאיגה ביותר של מענה חסר לתמיכה נפשית בגברים בכלל ובתחום האלימות בפרט. עד כה התבסס מענה הולם לנשים הנפגעות מאלימות במשפחה. המענה לגברים הוא חסר עד לא קיים, גברים, פוגעים ונפגעים כאחד, זקוקים למענה נפשי וטיפולי הולם, כחלק ממענה נרחב והכרחי לטיפול ומיגור תופעת האלימות.

יש לנו אחריות חברתית, חינוכית ומקצועית למיגור תופעת האלימות במשפחה באופן ולטיפול בגברים בפרט.

במהלך ההכשרה, נכיר את עולם הטיפול בתחום האלימות במשפחה והתפתחויות חדשניות בתחום, נדון בסוגיות משפטיות ואתיות בייצוג גברים הנמצאים במעגל האלימות ובהדגשת חשיבותו הייחודית של עורך הדין בהקשר זה, ניצור היכרות בסיסית עם עולם האלימות במשפחה ועם המצוקות השונות שחווים הגברים, וניתן כלים לעורכי הדין לייצוג משפטי מותאם ולעידודם של גברים לפנות לקבלת עזרה.

**נוכחות חובה בכל המפגשים**

**מבנה הלמידה**

למידה פרונטלית- הקניית ידע רלוונטי מתחום הטיפול והמשפט

במהלך ההכשרה תעמוד לרשותכם תיקיית GOOGLE DRIVE משותפת אליה יועלו חומרים תיאורטיים, מצגות, סרטונים ועוד.

רפלקציה- תהליכי התבוננות על התהליך האישי של כל משתתף ומשתתפת, פיתוח וגיבוש עמדה אישית ומקצועית כלפי הנושא.

פיתוח ידע- חשיבה משותפת על דגשים, רעיונות ותהליכים לשינוי השיח ויצירת שינוי בעבודה עם גברים בתחום האלימות.

 **בסיום ההכשרה משתתפי ההכשרה יקבלו תעודת השתתפות והזמנה לחתום על אמנת השירות.**

מפגש 1 – סבב א: 31.3.24 | סבב ב: 19.6.24

**אלימות במשפחה, גברים וגבריות**

היכרות אישית, עמדות אישיות בתחום האלימות

המשגה - סוגי אלימות, מצבי אלימות, מנגנון תוך אישי של הגבר באלימות

הסללה מגדרית והשפעות ייחודיות על גברים, חסמים חברתיים ותוך אישיים להגיע לטיפול

הערכת מסוכנות

הצפת דילמות מקצועיות בנושא ייצוג גברים באלמ"ב

מפגש 2 – סבב א: 14.4.24 | סבב ב: 26.6.24

**תפקיד העו"ד, התנהלות בבית המשפט, עריכת דין טיפולית**

ייצוג האלימות בתהליכי ייצוג גברים באלימות - איך אלימות תופיע בהליך המשפטי

עריכת דין חברתית ועריכת דין טיפולית

תפקיד העו"ד - ייצוג הולם לצד התפקיד החברתי של העו"ד

"סדנת כתיבה" - קריאה וכתיבה ביקורתית של כתבי טענות

מפגש 3 – סבב א: 5.5.24 | סבב ב: 3.7.24

**פרקטיקה, בין הליך טיפולי לייצוג משפטי**

טיפול בגברים - חסמים ודגשים. איך נראה טיפול, מתי לא מטפלים בגברים

הפנייה של גבר לטיפול - איך זה עובד?

היכרות עם אמנת השירות וחתימה על האמנה

סיכום אישי ומקצועי

תהליכי המשך